Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 85

c) Európai logisztika szak A gazdálkodási menedzser-asszisztens (európai logisztika szakon) legyen képes — a fejlett európai országokban alkalmazott elvek alapján a hazai termelésben és szolgáltatásban a logisztikai folyamatokhoz kapcsolódó feladatok stratégiai szemléletû kialakításának támogatására és a feladatok rendszerszemléletû megoldására, a fejlett, európai színvonalú megoldások adaptálására, — a korszerû termelésszervezési eljárások, anyagmozgatási és szállításirányítási módszerek, valamint az információs és kommunikációs technikák elsajátítására. Ismerje a hazai és nemzetközi áruszállítási rendszereket, fõbb hazai és európai áruszállítási folyosókat, kombináltforgalmi terminálokat, áruszállítási logisztikai központokat, az Európai Unió elvárásait az EU-országokkal kiépítendõ kooperációs kapcsolatokra vonatkozóan, — ezen tevékenységével a logisztikai szolgáltatásokat igénybe vevõ belsõ (vállalati) partnerek magas szintû kiszolgálási színvonalának biztosítására, az optimális költségszint figyelembevételével, — a logisztikai rendszer elemei között meglévõ kölcsönhatások felismerésére és ezzel kapcsolatos gyakorlati feladatok megoldására, a logisztika integrálására a vállalati stratégiába, taktikába, operatív tervezésbe, illetve a megvalósítás szintjén az informatikai és operatív feladatok végrehajtására, — a logisztikai tevékenységek pénzügyi és teljesítmény szempontú elemzésére, azaz a teljesítmények méréséhez mérõszámok kialakítására, a logisztikai teljesítmények és költségek folyamatos követésére, elemzésére, a tervezett és a tényleges teljesítmények és költségek közötti eltérések elemzésére, ez alapján megfelelõ információkat biztosítani a logisztikai rendszeren belül a különbözõ vezetõi szintek döntéseinek támogatására, — a különféle (termelõ, raktározás-készletezési, ellátó-elosztó, szállításszervezési stb.) logisztikai feladatok megoldását támogató — a fejlett logisztikai menedzsmenttel rendelkezõ, általában a hazánkba is betelepült, nyugati multinacionális cégeknél bevezetett — korszerû módszerek és eljárások alkalmazására, — mind a belsõ (vállalati) logisztikai információs rendszer, mind az európai kapcsolatokat is magába foglaló integrált logisztikai információs rendszer kialakításában, fejlesztésében, mûködtetésében és ellenõrzésében való közremûködésre, — a logisztikai tervezési és végrehajtási folyamatokban a minõségbiztosítás és minõségfejlesztés európai követelményei érvényesítésének megvalósítására, továbbá az ISO 9000-es szabványsorozat (9000—9004) megismerésére és alkalmazására, — a logisztikai folyamatok környezetterhelõ hatásainak felismerésére, a logisztikai folyamatokban alkalmazott gépek és eszközök megfelelõ megválasztásával ennek minimalizálására, továbbá a keletkezõ hulladékok gyûjtésének, újrahasznosításának, vagy ártalmatlanításának megszervezésére, a környezetvédelmi menedzsmenttel együttmûködve.

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes